runetrust/blame-folketinget-dk huggingface dataset:
Pernille Vermund (NB), 2023-03-29:
Mit spørgsmål går egentlig på kompleksiteten, og nu kan man jo tage ejendomsskattesystemet som ét område, men når man tilfører flere penge til skattevæsenet, og når der konstant er behov for det, er det jo, fordi vi har et meget komplekst skattesystem – og det er ikke kun vores ejendomsvurderinger og det system, der er kompliceret – og fordi man, hver gang vi skal finde på noget nyt herinde, som skal finansieres, laver nye fradrag, nye skatter og nye tilskudsordninger.
Arne Melchior (CD), 2000-02-03:
Vi mister markedsandele, og jeg har et lidt nyere tal end det, ministeren diskede op med: I tredje kvartal 1999, altså månederne juli, august, september, nogle topmåneder for ferieturismen i hvert fald, gik overnatningstallet fra tysk side tilbage med - spænd sikkerhedsbælterne!
Kristian Thulesen Dahl (DF), 2001-06-01:
Nu diskuterer vi jo ændringsforslagene, og jeg har efterlyst, hvor det ændringsforslag er, som jeg forstod var en konservativ forudsætning for at ændre kurs og for at ville stemme for det her, nemlig det ændringsforslag, der får bagatelgrænsen ud, som gør, at denne her meget opreklamerede radio, som vi har hørt så meget om, til 499,75 kr., tror jeg, den kostede, også var omfattet af det her initiativ.
Morten Bødskov (S), 2012-11-14:
Det er ambitiøst, at vi vil nå et antal hjemsendelser, med de forbehold, der selvfølgelig er, for hvor længe folk sidder i de andre nordiske lande, inden de sidder hos os, men med de forbehold vil vi nå et mål, der svarer til de andre nordiske landes.
Michael Aastrup Jensen (V), 2017-05-19:
Men når det er sagt, kan vi selvfølgelig også glæde os over, at vi nu i fremtiden har en så visionær regering, som nu har fremlagt en helt ny reguleringsmekanisme, sådan at vi fra nu af og fremefter hele tiden sørger for at regulere det endnu hurtigere end det, som det tidligere DAC-systems fortolkninger lagde op til.
Hans Kristian Skibby (DF), 2015-02-24:
Og der er jeg da ked af, at det, der tilsyneladende står tilbage efter nogle af ordførerne, bl.a. er, at fru Ida Auken fra De Radikale blev lidt vrissen og sagde, at vi havde gjort det til en slagmark ved at tage den her debat i Folketinget på en åben og fair måde.
Tina Nedergaard (V), 2009-04-17:
Det, der er væsentligt, er, at det, vi så vælger at gøre, også er sagligt og fagligt forsvarligt i forhold til både branchen og kunderne, og helt centralt er det jo også, at regeringen har givet tilsagn om fortsat at arbejde for, at der kommer fælles EU-regler på området.
Simon Kollerup (S), 2020-03-24:
Der er flere ordførere, der har spurgt til balancerne i det, og det sker på den måde, at det er bestyrelsen for Rejsegarantifonden, der foreslår en sats, som tager de nødvendige balancer i betragtning, og så er det formelt erhvervsministeren, der fastsætter satsen.
Karsten Nonbo (V), 2005-05-19:
Vi skal være sikre på, at vi ikke sætter noget i gang og lægger pres på nogen, ved at alle skal kunne handle, når de har et førstehjælpskursus, men det er jo ikke alle, der rent psykisk er klar til at handle i den situation, de står i derude, så vi skal lige være sikre på, at det, vi gør, er det rigtige.
Søren Krarup (DF), 2003-03-12:
Lad mig så sige til hr. Søvndal, som jeg sagde tidligere: Danmark har jo deltaget loyalt i NATO-operationer. Jeg har ikke været medlem af Dansk Folkeparti under hverken Bosnien- eller Kosovoaktionerne, men jeg kan godt sige, at for mit eget vedkommende sagde jeg klart nej til Kosovo, fordi jeg ikke syntes, det var en forsvarsopgave, men en missionerende opgave, som NATO påtog sig.
Mattias Tesfaye (S), 2022-05-19:
Der skal tages ordentlig hånd om de mennesker, der bliver ofre for kriminalitet, og det indbefatter altså også, at vi ikke har ofre, der venter i månedsvis, nogle gange år, på, at straffesagen bliver afgjort, og det er vi ikke gode nok til at sikre i dag, og det skal vi gøre bedre.
Bjarne Corydon (S), 2014-11-26:
Som udgangspunkt tilrettelægger vi jo finanspolitikken efter budgetloven, efter det strukturelle underskud og efter udgiftlofterne, men selvfølgelig også under skyldig hensyntagen til den underskudsgrænse på den faktiske saldo på 3 pct. af BNP, der følger af EU's vækst- og stabilitetspagt, og på det punkt har regeringen som sagt under besvarelse af de andre spørgsmål allerede handlet med den pensionspakke, der er gennemført.
Morten Messerschmidt (DF), 2007-03-28:
Det er jo altså medlemsstaterne, som ratificerer og tiltræder traktaterne, og derfor ville det være naturligt, at man i en erklæring, som handler om, at man gerne vil have en ny traktat, havde ladet alle medlemsstaternes regeringschefer, herunder den danske statsminister, skrive under.
Henrik Svane (RV), 1999-11-25:
Men jeg er ligesom fru Dorte Bennedsen ked af den måde, vi er blevet præsenteret for forslaget til vedtagelse på, fordi vi ikke har haft mulighed for at gå ordentligt ind i substansen af det, og vi kommer til at stemme imod. Med hensyn til den anden pind i forslaget, hvor der tales om at etablere et uafhængigt undersøgelsesudvalg, er jeg, med den korte baggrund jeg har haft for at kunne vurdere det, bekymret for, om ikke det, hvis det blev vedtaget, ville undergrave Flygtningenævnets status eller i en vis forstand sætte Flygtningenævnet under administration. Jeg vil ikke tage stilling til det i dag, men jeg vil stemme imod det, fordi jeg ikke er nok orienteret om, hvad det rent faktisk vil betyde.
Preben Bang Henriksen (V), 2019-10-23:
Det er nu ikke så meget dem, jeg ser frem til, som det er selve den tredje Limfjordsforbindelse, for nordjyderne holder jo simpelt hen i kø både morgen og eftermiddag i en grad, som i hvert fald slet, slet ikke tiltrækker det erhvervsliv, som vi har brug for nord for fjorden.
Thomas Jensen (S), 2021-11-30:
Da vi behandlede det her lovforslag før sommerferien, sagde Enhedslistens ordfører, at han beklagede meget og undskyldte den adfærd, der havde været udvist af Enhedslisten Vesterbro, og nu hører vi så, at, nej, det vil den nuværende ordfører så ikke gå ind i her i Folketinget.
Charlotte Dyremose (KF), 2003-05-20:
Derfor er det heldigvis også nu sådan, at Justitsministeriet og Konkursrådet er begyndt at undersøge, hvorfor der er denne store forskel, for det skal selvfølgelig være sådan, at uanset hvor i landet, man bor, skal man have den gældssanering, man har behov for, hvis man er nået dertil.
Mette Frederiksen (S), 2023-11-28:
Det synes jeg er en mærkelig måde at arbejde på, og jeg synes også, sagt i al venskabelighed, at det er en lille smule respektløst for de mennesker, der nu oplever, at deres liv faktisk kan blive bedre og deres hverdag kan blive bedre takket være nogle af de aftaler, vi laver, f.eks. en ny psykiatriaftale for børn og unge.
Per Dalgaard (DF), 2009-12-08:
Så vil jeg lige, med hensyn til at vi skal tage os af de kvinder, som bliver undertrykt, og de kvinder, som skal på arbejdsmarkedet osv., spørge, hvordan man egentlig kan konstatere, hvorvidt en kvinde, der går med burka, har fået tæsk derhjemme.
Gitte Willumsen (KF), 2022-04-28:
Forslaget går i sin enkelhed ud på at efteruddanne en række lærere og pædagoger, således at de kan bistå Pædagogisk Psykologisk Rådgivning i kommunerne, altså ligesom i den gamle skolepsykologordning, hvis man sådan skal sige det på en anden måde.
Tove Videbæk (KRF), 2002-11-18:
Regeringen ønsker med dette forslag opbakning til at tage 150 mio. kr. fra renterne af FerieKonto m.v. Finanssektorens Arbejdsgiverforening, FA, udtrykker i sit høringssvar, at man bl.a. stadig efterlyser en løsning vedrørende uhævede feriepenge, og nævner også, at der er behov for mere valgfrihed i ferieloven osv.
Mette Frederiksen (S), 2016-06-01:
Jeg tror, vi her er helt enige, og jeg tror også, at vi i forhold til vores uddannelsespolitik i det hele taget må erkende, at de dage, hvor man kunne tage en uddannelse, da man var ung, og så bygge et helt arbejdsliv på den, nok er ved at være ovre, og at rigtig, rigtig mange, hvad enten man er faglært eller man har en videregående uddannelse, har behov for at dygtiggøre sig gennem hele livet, fordi kravene på arbejdsmarkedet er så store og er så omfattende.
Tina Petersen (DF), 2009-03-24:
Vi, der er fra Dansk Folkeparti, ved, at der er blevet brugt rigtig, rigtig lang tid på at undersøge konsekvenserne af konventionen, men vi ønsker i hvert fald, at konventionens krav bliver de minimumskrav, man har i Danmark, og hermed, at det ikke fører til ringere forhold for de handicappede her i Danmark.
Kristen Touborg (SF), 2004-01-21:
Så det er noget af det, vi i høj grad vil kigge på under udvalgsbehandlingen. Vedrørende Jordbrugskommissionen: Vi synes da, at det er en fordel, at der kommer to repræsentanter fra de grønne organisationer ind i den, men vi ville jo langt foretrække, at man gik skridtet videre og overflyttede administrationen til det almindelige amtslige system, som vi også tidligere har foreslået i et beslutningsforslag.
Henrik Dam Kristensen (S), 2009-05-05:
Jeg bemærker også, at der i lovforslagets bemærkninger står: »Sammenfattende er det vurderingen, at det ikke kan afvises, at der er mulighed for at anvende diplomatiske forsikringer uden at krænke folkeretten, men at mulighederne er begrænsede.« Jeg synes, det er meget vigtigt at tage som udgangspunkt, at der i lovforslaget klart står, at en aftale skal være konkret og præcis og skal overvåges effektivt ved, at man har ret til at kunne besøge den udsendte uden varsel, og at vedkommende kan afhøres af danske myndigheder uden påhør, og at det er en forudsætning, at de lande, man laver en sådan aftale med, er stabile.
Lone Møller (S), 2006-01-24:
Jeg vil gerne bede fru Birthe Skaarup om at bekræfte, at selv om vi i dette land betaler en stor del af vores sundhedsudgifter over skattebilletten, så har Danmark i forhold til Sverige et langt højere egenbetalingsniveau, hvor man jo i Sverige har et andet system, hvor man har indført efterbetaling på områder, men lagt et loft over.
Elsebeth Gerner Nielsen (RV), 1999-11-16:
Forudsætningen for, at vi stadig kan sige »vi«, er, at vi har en fælles referenceramme, at vi har en fælles viden, at vi har et fælles kendskab til vores historie, at vi holder vores sprog ved lige, at vi i det hele taget ved, hvem vi er, og også hjælper hinanden med at finde ud af: Hvad er det, vi vil i retning af?
Mette Frederiksen (S), 2015-05-21:
Og det er klart, at rejsemønstre i forbindelse med netop dem er af utrolig stor relevans for PET, og lad mig også dermed allerede nu svare fru Pernille Skipper, at PET og jeg i hvert fald i den her forbindelse er utrolig ligeglade med, hvordan danskerne rejser rundt i verden.
Klaus Kjær (DF), 2000-10-24:
Det foreslås, at saldoafskrivninger nedsættes fra de nuværende 30 pct. til 25 pct., ligesom adgangen til at forskudsafskrive på driftsmidler foreslås ophævet, idet adgangen til at forskudsafskrive på skibe dog opretholdes.
Troels Ravn (S), 2021-05-03:
Den grønne skattereform giver samtidig virksomhederne incitament til at investere i en bæredygtig omstilling af produktionen igennem en øget bagatelgrænse for straksafskrivninger på 30.000 kr. samt et investeringsvindue frem til og med 2022 med et øget afskrivningsgrundlag på visse driftsmidler.
Frode Sørensen (S), 2003-12-11:
Det er faktisk tankevækkende, når vi ser, at man i fremsættelsen laver beregninger helt ned på omkring 100.000 kr. Ministeren har ikke kunnet eller måske nærmest ikke villet kommentere Dansk Handel & Service, når de siger, at tabt provenu fra skatter og moms overstiger statens tilskud. Når man så dertil skal lægge flere udgifter til dagpenge og tabt provenu af sort arbejde, kan jeg godt forstå ministerens manglende lyst til at lave beregninger.
Nick Hækkerup (S), 2011-05-03:
Derfor er det Socialdemokratiets holdning, at når vi støder på tilfælde, hvor folk skal betale skat, men hvor man må spørge sig selv, om det nu også giver mening, så er der grund til at overveje reglerne, og det lovforslag, som vi har med at gøre her, er et opgør med et potpourri af sådan nogle eksempler, kan man sige.
Line Barfod (EL), 2004-04-15:
vil jeg derfor gerne høre, om hr. Per Dalgaard, når han siger, at man skal tage indivuelle hensyn, vil holde fast i det synspunkt og altså mener, at de kvinder, der bliver udsat for at blive tævet af deres mand, ikke skal have den ekstra straf, oven i at de er blevet tævet, at de så bliver sendt ud af landet, men at man faktisk skal lave en individuel vurdering og tage udgangspunkt i hensynet til ofrene.
Anders Fogh Rasmussen (V), 2007-05-31:
Jeg har den opfattelse og denne regering har den opfattelse, og jeg ved, den deles af et massivt flertal i Folketinget og måske endda simpelt hen af hele Folketinget, at til syvende og sidst er det jo det færøske folk selv, der afgør, og det grønlandske folk selv, der afgør, hvordan relationerne skal være for deres vedkommende inden for rigsfællesskabet.
Martin Lidegaard (RV), 2006-02-21:
Derfor kunne jeg godt tænke mig at spørge hr. Per Ørum Jørgensen: Hvis nu vi er i samme situation om, lad os bare sig om 2 år, at 80 pct. af de offentlige hjemmesider ikke er tilgængelige for de handicappede, vil De Konservative så gøre noget?
Frank Aaen (EL), 2006-01-19:
Derfor bør man meget nøje gennemtænke, om det her er en korrekt vej at gå, og det skal vi selvfølgelig også gøre, for, som andre ordførere har været inde på, er det her jo en ekstremt farlig mission, vi bliver sendt ud i, hvor englænderne, som kommer til at lede missionen her, taler om meget alvorlige tabstal for deres vedkommende; nogle mener de største tabstal for England siden Falklandskrigen.
Morten Helveg Petersen (RV), 2003-11-20:
Vi finder, at det havde klædt regeringen, at christianitterne var blevet involveret endnu mere i arbejdet, end tilfældet er, så man søgte en dialog i stedet for at rasle med sablen, og det havde også klædt regeringen og debatten i dag, hvis Folketinget havde haft mulighed for at vurdere den diskussion, som har udspillet sig i medierne om Kammeradvokatens vurderinger. Vi finder, at ulovligheder må stoppes med de midler, som er indeholdt i den eksisterende lovgivning.
Helle Sjelle (KF), 2004-05-06:
Vi støtter lovforslaget, som består af de fire hovedelementer, som er: sikringen af uafhængighed i den overordnede elinfrastruktur, sikringen af markedsovergangen for miljøvenlig elektricitet og fremme af vindmølleudbygningen m.m., implementeringen af de ændrede EU-direktiver om fælles regler for det indre marked for elektricitet og naturgas og endelig etableringen af et privat klagenævn på energiforsyningsområdet og en præcisering af Energitilsynets fremtidige myndighedsrolle.
Pia Kjærsgaard (DF), 2003-06-03:
At alle, der ønsker at komme i arbejde, skal i arbejde, og samfundet har brug for det, også de 50-60-årige. Det er også derfor, vi har været sådan lidt o.k. med hensyn til regeringens holdning til, at man i den anden retning fremrykker pensionsalderen.
Julie Skovsby (S), 2010-01-21:
Jeg vil gerne spørge ordføreren, fru Vivi Kier: Hvad er det i hele den proces, som vi jo på Fyn og i Region Syddanmark har været igennem, for nogle faglige overvejelser, som fru Vivi Kier ikke er enig i, eftersom man ikke mener, at der skal være en akutmodtagelse både i Odense og i Svendborg?
Simon Emil Ammitzbøll (LA), 2013-06-28:
Sammenligningen accepterer vi gerne, hvis det er det, man ønsker, og så tager vi den sammenligning til os og forstår det på den måde, at Liberal Alliance kan lade sig repræsentere af et hvilket som helst medlem af vores folketingsgruppe, hvis det er samme metode som til gruppeformandsmøderne.
Peter Seier Christensen (NB), 2021-04-19:
Jeg synes, det er indlysende, at når dommere bliver udpeget politisk og man simpelt hen ikke kan få at vide, hvordan de har voteret, så kan der opstå en mistanke om, at de er styret af deres politiske overbevisning, hvilket delegitimerer hele rigsretsinstitutionen.
Martin Geertsen (V), 2022-04-26:
Selv om udviklingen er gået i den rigtige retning i løbet af de seneste år, har mange alment praktiserende læger altså fortsat lukket for tilgangen af nye patienter, og når adgangen til den praktiserende læge konstant er under pres, kommer det frie valg af læge for den enkelte dansker også under pres.
Kim Behnke (FP), 1998-11-19:
Det er de keynesianske økonomer, som de sidste år har haft ganske store problemer med at forklare, hvordan et land som USA har kunnet skabe 16 mio. nye arbejdspladser, og hvordan vi for den sags skyld også i Danmark har kunnet have en stigende beskæftigelse, samtidig med at økonomien har været holdt i orden.
Finn Sørensen (EL), 2014-05-27:
Vi har jo en helt forskellig ideologisk tilgang til det her – det bliver vi ikke enige om – men ved mange lejligheder er alle jo enige om at hylde det kommunale selvstyre og lade kommunerne derude selv finde ud af, hvad der er bedst, og så lade vælgerne ude i kommunerne afgøre, hvem der nu har administreret tingene bedst.
Per Larsen (KF), 2020-10-30:
Vi er også i en situation, hvor man har delt tusindkronesedler ud til nogle, som end ikke har haft noget tab, men som har været på overførselsindkomst på et tidspunkt, og som så har fået 1.000 kr., mange faktisk sådan helt uden at de havde forlangt det eller ønsket det.
Margrethe Vestager (RV), 2001-03-28:
Men jeg synes, det er meget positivt, at vi i helhedsskolens regi og i de forsøg, som man kalder helhedsskolen, har givet mulighed for en mere kreativ tilrettelæggelse af hverdagen, bedre plads til leg, bedre plads til fysisk udfoldelse og måske også en mere eksperimenterende undervisningsform, som kan udfordre børnenes meget forskellige måde at lære på.
Margrethe Vestager (RV), 2013-04-09:
Grundlaget for et stærkt og sundt demokrati er, at der er plads til os alle sammen som vælgere, og her spiller unge vælgere selvfølgelig også en central rolle. Jeg synes, det er væsentligt på en dag som i dag at kvittere for det initiativ, der blev taget med nedsættelsen af Valgretskommissionen med Christian Mejdahls ledelse af kommissionens arbejde, fordi den betænkning er med til at give os et billede af og et indblik i unges demokratiske engagement.
Pelle Dragsted (EL), 2016-06-01:
Jeg har lagt mærke til, at Bernie Sanders i USA har snakket meget om, at USA har brug for en politisk revolution, fordi den vækst, der har været de sidste 20 år, er tilfaldet en lillebitte gruppe i toppen af samfundet, altså fordi økonomiske interesser i højere og højere grad spiller ind på politikken.
Katrine Robsøe (RV), 2025-03-12:
Altså, dette er et helt oprigtigt spørgsmål til ministeren: Når de i dag ikke præcis ved, hvordan deres kandidatuddannelse kommer til at se ud, og om det er en 1-årig eller 2-årig kandidatuddannelse, mener ministeren så, at man oprigtigt har informeret de studerende og kommende studerende godt nok?
Jann Sjursen (KD), 2004-11-25:
Man kan altid diskutere ordvalget, men jeg synes, det var en klar og fornuftig afvisning, der blev givet med hensyn til, at vi står over for en helt ny situation ikke mindst i forholdet mellem Israel og palæstinenserne efter Arafats død, og at man nu må gøre alt, hvad man kan for at sikre, at præsidentvalget i januar måned lykkes, og at vi får køreplanen for fred op at stå igen.
Tove Videbæk (KRF), 2003-04-10:
Jeg må spørge hr. Naser Khader, om det ikke er rigtigt, at der står i § 1 i loven om Det Etiske Råd, at livet, det menneskelige liv, starter ved befrugtningen, og er det ikke en lovgivning, som stadig væk er gældende?
Karsten Nonbo (V), 2003-01-30:
Med hensyn til dyrlægekontrollen ved rampen vil jeg sige til hr. Christian H. Hansen, at det jo ikke er sikkert, at de penge og de ressourcer, der vil blive brugt ved en hundrede procents rampekontrol, er bedst anvendt, for vi skal vel ikke udelukke muligheden for, at der måske er nogle skadede dyr undervejs, der netop ikke når frem, hvis der er en hundrede procents rampekontrol.
Lars-Emil Johansen (SIU), 2005-09-06:
Det er mit håb, at det efter de forsøg, jeg har gjort i de forrige år, nu langt om længe får en bedre skæbne, og at politikerne herinde klart forstår, at forslaget om at sætte Uarctic på finansloven handler om Danmarks fremtid og Danmarks adgang til den mest moderne arktiske viden, og at det ikke handler om Grønland.
Andreas Steenberg (RV), 2019-11-01:
Vi støtter op om, at man får udsat muligheden for at blive statsborger, hvis man har begået kriminalitet, der giver fængselsstraf, men det, at man ikke kan blive statsborger, fordi man eksempelvis har fået en fartbøde, synes vi ikke er fair – det synes vi er for langt ude, og det bør man komme af med.
Preben Bang Henriksen (V), 2019-04-25:
Om der heri ligger en ændring – og i hvor høj grad det er en ændring – af gældende lovgivning, skal jeg ikke gøre mig klog på her, men jeg kan konstatere, at rigtig mange mener, at det ikke er tilfældet i dag, og at kvinder i vidt omfang bliver voldtaget , hvor de ikke har givet et plausibelt samtykke.
Ole Sohn (SF), 2006-05-31:
Men så vil jeg gerne understrege – og måske med særlig vægt over for Det Radikale Venstre, som er meget optaget, berettiget, af at sikre tilstrækkeligt med arbejdskraft, fordi det er forudsætningen for en fortsat økonomisk udvikling for samfundet – at vi har en forpligtelse til i det her samfund at gøre op med det skisma, at vi har omkring 150.000 arbejdsløse.
Line Barfod (EL), 2009-05-29:
Der kan jeg ikke lade være med at undre mig lidt over, at hr. Jesper Langballe fra Dansk Folkeparti under den debat om tørklædeloven, vi havde tidligere i dag, var oppe at sige, at der ikke var nogen i samfundet, der skulle være hævet over kontrol, at det var meget, meget vigtigt i et demokratisk samfund, at alle var underlagt kontrol.
Mogens Jensen (S), 2010-05-31:
Er virkeligheden ikke, at den plan er skudt ned af dem, der har arbejdshandskerne på, altså at dem, der sidder og arbejder med de ledige og de langtidsledige udeomkring, jo ikke har villet være med til ministerens plan for langtidsledige, fordi det, som ministeren har disket op med, simpelt hen ikke er godt nok? Det, der er Socialdemokraternes klare plan for, hvordan vi kommer ud af krisen – og det ved alle efterhånden – er, at vi arbejder os ud af krisen.
Søren Søndergaard (EL), 2002-04-05:
Det er jo så al ære værd, at man bag det brede flertal gemmer vidt forskellige holdninger, men det er måske ikke særlig godt for den politiske klarhed, at man laver en udtalelse, der er så uklar på de centrale punkter, selv om den selvfølgelig vil blive vedtaget af et bredt flertal.
Anne Baastrup (SF), 2003-02-28:
Nu har jeg forstået, at Dansk Folkeparti aktivt støtter, at krigen starter i Irak, og jeg vil derfor spørge fru Pia Kjærsgaard: Vil fru Pia Kjærsgaard forlange af integrationsministeren, at han sender afviste asylsøgere hjem med tvang, når krigen starter?
Per Clausen (EL), 2005-10-06:
Hr. Jens Rohde bliver nødt til at forholde sig til den kendsgerning, at der er mennesker, der er på kontanthjælp, som er ramt af kontanthjælpsloftet, som ikke for tiden kan arbejde, og som altså har en dårligere økonomisk situation i dag, fordi hr. Jens Rohde kun har én metode at få folk i arbejde på, og det er ikke at skaffe flere arbejdspladser, det er at straffe de arbejdsløse.
Jens Kirk (V), 1998-02-03:
Da Venstres ordfører, hr. Christian Mejdahl, ikke kan være til stede, skal jeg på Venstres vegne fremsige følgende: Venstre er af den opfattelse, at amerikanernes ønske om at etablere en islandingsbane ved Thule skal løses gennem en procedure, som inddrager Grønlands kommando, Grønlands hjemmestyre og de lokale myndigheder.
Thorkild Simonsen (S), 1997-12-10:
Den eneste skitse til et udlændingeudspil, der forelå, da jeg blev indenrigsminister - da der bliver spurgt om det, søndag den 19. november kl. 15 - var det, der stod i statsministerens åbningsredegørelse til Folketinget den 7. oktober i år.
Aase D. Madsen (DF), 2001-04-05:
Det fremgår af høringssvaret fra Konkurrencestyrelsen, at Konkurrencestyrelsen finder det ønskeligt, at bemærkningerne til lovforslaget indeholder følgende konsekvensberegninger: Forventede lempelser for de største elforbrugere nu og i fremtiden, omkostninger, der som følge deraf pålægges øvrige elforbrugere i almindelighed og dansk erhvervsliv i særdeleshed, konsekvenser for det danske erhvervslivs konkurrenceevne nu og på sigt.